Sentenza tal-Qorti tal-Ġustizzja (Is-Sitt Awla) tat-12 ta’ Mejju 2022 (talba għal deċiżjoni preliminari tal-Commissione tributaria provinciale di Venezia - l-Italja) – U.I. Srl vs Agenzia delle dogane e dei monopoli - Ufficio delle dogane di Venezia
(Kawża C-714/20) 1
(Rinviju għal deċiżjoni preliminari – Unjoni doganali – Taxxa fuq il-valur miżjud (VAT) – Direttiva 2006/112/KE – Artikolu 201 – Persuni responsabbli għall-ħlas tat-taxxa – VAT fuq l-importazzjoni – Kodiċi Doganali tal-Unjoni – Regolament (UE) Nru 952/2013 – Artikoli 77(3) – Responsabbiltà in solidum tar-rappreżentant doganali indirett u tal-kumpannija importatriċi – Dazji doganali)
Lingwa tal-kawża: it-Taljan
Qorti tar-rinviju
Commissione tributaria provinciale di Venezia
Partijiet fil-kawża prinċipali
Rikorrent: U.I. Srl
Konvenut: Agenzia delle dogane e dei monopoli - Ufficio delle dogane di Venezia
Dispożittiv
1)    L-Artikolu 77(3) Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni għandu jiġi interpretat fis-sens li, skont din id-dispożizzjoni biss, ir-rappreżentant doganali indirett huwa responsabbli biss għall-ħlas tad-dazji doganali dovuti għall-merkanzija li huwa jkun ddikjara lid-dwana, u mhux, barra minn hekk, għall-VAT fuq l-importazzjoni għal din l-istess merkanzija.
2)    L-Artikolu 201 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud għandu jiġi interpretat fis-sens li r-responsabbiltà tar-rappreżentant doganali indirett għall-ħlas tat-taxxa fuq il-valur miżjud fuq l-importazzjoni, in solidum ma’ dik tal-importatur, ma tistax tinżamm fl-assenza ta’ dispożizzjonijiet nazzjonali li jinnominawh jew li jirrikonoxxuh, b’mod espliċitu u inekwivoku, bħala l-persuna responsabbli għall-ħlas ta’ din it-taxxa.
____________
1     Data tal-preżentata: 24.12.2020.